
NOVI ZAKONI-NOVE ODLUKE 


Jedanaesta sjednica Općinskog vijeća Općine 
Radoboj uglavnom je protekla u znaku izmjena poje- 
dinih općinskih odluka, koje su uvjetovane izmjenama 
zakona o lokalnoj samoupravi kad su ukinuta poglavarst- 
va, a njihova je funkcija prebačena na načelnike. Tako se 
u odlukama o komunalnom redu i o nerazvrstanim ces- 
tama, umjesto riječi Poglavarstvo stavlja tekst Općinski 
načelnik. Kod odluke o prodaji robe izvan prodavaonica 
na području Općine Radoboj umjesto općinskog po- 
glavarstva nadležnost preuzima Upravni odjel Općine 
Radoboj. U spomenutoj se odluci mijenja još nekoliko 
članaka prije svega onih koji se odnose na uvjete prodaje, 
izdavanje odobrenja za obavljanje takve djelatnosti te vi- 
sinu naknade za korištenje javnih površina. 

Komunalnu djelatnost vezanu uz održavanje groblja 
naredne će četiri godine obavljati firma «Sever» usluge, 
prijevoz i trgovina vlasnika Janka Severa iz Gorjana 
Sutinskih. Odluku o tome donijeli su općinski vijećnici 
nakon što je proveden postupak prikupljanja ponuda i 
nakon što je povjerenstvo utvrdilo da od dvije ponude ta 
odgovara svim uvjetima natječaja te da je vlasnik ponu- 
dio cijenu za jedan sat rada stroja u iznosu od 180 kuna. 
Na temelju ove odluke sklopit će se ugovor o održavanju 
radobojskog groblja u naredne četiri godine, što je u skla- 
du sa Zakonom o komunalnom gospodarstvu. Ireba na- 
pomenuti da se radi samo o uslugama rada rovokopača, 
znači o povremenim radovima koji se ne odnose na 
usluge ukopa te čišćenja samog groblja. 


KOMUNALNA NAKNADA 


Najviše je pozornosti, međutim, izazvala odluka o 
izmjeni odluke o komunalnoj naknadi i odluka o vrijed- 
nosti boda za obračun komunalne naknade. Domaćinstva 
na području Općine Radoboj izmjenom su odluke o 
komunalnoj naknadi raspoređena u dvije zone. Prvu 

obuhvaća područje Radoboja od kućnog broja 1 do 98 
te od 306 do 375, zatim područje Gornje Šemnice od 
kućnog broja 1 do 12, od 47 do 88, od 118 do 133, od 162 
do 167 te od 185 do 193. U prvu zonu spada i područje 
Jazvina od kućnog broja 1 do 110, Radobojskih Brega 
od kućnog broja 12 do 38 te od 114 do 123, Radobojski 
Orehovec od kućnog broja 1 do 5, zatim kućni brojevi 
18A, 18B i 45, zatim kuće od broja 53 do53B, kućni bro- 
jevi 56, 59 i 61 te sva domaćinstva od kućnog broja 61 
do75A. 

Kućni brojevi 1A, 2 i 6A u Kraljevcu Šemničkom 
također spadaju u prvu komunalnu zonu. 

U drugu komunalnu zonu spadaju: domaćinstva od 
kućnog broja 99 do 107, zatim od kućnog broja 377 do 
410, te kućni brojevi: 222, 224, 228, 232, 124, 241, 142 
i 304. 

U Gornjoj Šemnici u drugu komunalnu zonu prema 
općinskoj odluci spadaju domaćinstva od kućnog broja 
13 do 40, od 89 do 115, od 134 do 159 te od 172 do 184. 

Drugoj komunalnoj zoni u Jazvinama pripadaju 
kućanstva od kućnog broja 111 do 119. U Radobojskim 
Bregima to su domaćinstva od kućnog broja 1 do 20, od 
39 do 113, od 115 do 122 te od 125 do 149. 

Drugoj komunalnoj zoni pripadaju kućni brojevi u 
Orehovcu Radobojskom od 6 do 18, od 19 do 44, od 46 
do 52, od 76 do 78B te brojevi: 54, 55, 57, 58, 59A i 60. 

U Gorjanima Sutinskim drugoj zoni pripada- 
ju domaćinstva od kućnog broja 1 do 78, u Kraljevcu 
Šemničkom od 3 do 28A, u Radobojskom Strahinju od 
kućnog broja 1 do 26, te u Kraljevcu Radobojskom od 
kućnog broja 1 do 20. 

Područje zona utvrđeno je ovisno o pogodnosti 
položaja i komunalnoj opremljenosti, kao što su stanje 
prometnica, javna rasvjeta i uređenje zelenih površina. 

Ovisno o lokaciji nekretnina, odnosno o zoni u ko- 
joj se pojedina kuća ili drugi objekt nalazi određuju se 
i koeficijenti. Tako je za prvu zonu određen koeficijent 
1, a za drugu 0.85. Kako je odlukom o vrijednosti boda 


RADOBOJSKO-JESEJANSKI LIST: Nakladnik: Općina Radoboj. Za nakladnika: Anđelko Topolovec, 
UREDNIŠTVO: Branka Oslić, Ivan Habjanec, Ana Kranjčec, Ivan Maligec, Darko Potočki, grafički urednik, 
Snježana Rihtar, Vinko Rihtar, glavni i odgovorni urednik. 

Lektori: Jasenka Marmilić, tekstovi iz općine Radoboj, Ana Kranjčec i Danijela Draganić , tekstovi iz općine 


Jesenje. Adresa uredništva: Radoboj 8,49232 Radoboj, Ze/: 049/349-110, fax: 049/349-109, e-mail: radobojRkr.t- 
com.hr. Gornje Jesenje 103, 49233 Gornje Jesenje, Ze/: 049/375-503. e-mail; jesenje2Qjesenje.hr. 


Tisak: Papir market Krapina. 


List je besplatan i izlazi mjesečno. 


za obračun komunalne naknade određena vrijednost od 
0,37 kuna po kvadratnom metru stambenog prostora u 
prvoj zoni, to se množi sa brojem kvadrata, a u drugoj 
se zoni iznos umanjuje za 15%. Što to konkretno znači? 
Za stambenu površinu od 80 metra kvadratnih u prvoj 
komunalnoj zoni komunalna naknada iznosit će 29 kuna 
i 60 lipa mjesečno ili 355 kuna i 20 lipa godišnje dok će 
za istu površinu u drugoj komunalnoj zoni mjesečni iznos 
biti 25 kuna i 23 lipe odnosno godišnje 303 kune i 76 lipa. 

Sredstva prikupljena naplatom komunalne naknade 
namjenski se troše za plaćanje potrošnje struje za javnu 
rasvjetu, održavanje nerazvrstanih cesta, zimsko čišćenje 
prometnica te za uređenje zelenih površina. Ukupno se 
do sada za te namjene treba odvojiti oko 885.000 kuna, a 
komunalna se naknada naplatiti u iznosu od oko 120.000 
kuna. Ostatak treba odvojiti iz ostalih prihoda, koji se na- 
redne godine znatno smanjuju jer se ukida status brdsko 
planinskih područja. 

Iako je od strane općinskih vijećnika bilo pitanja i 
prigovora na činjenicu da se u idućoj godini povećava ko- 
munalna naknada, sve su odluke usvojene jednoglasno, 
što još jednom potvrđuje da općinski vijećnici bez obzira 
iz koje su stranke odgovorno donose odluke, uvažavajući 
stanje u državi i zakonske propise koje donosi Hrvatski 
Sabor. (vir) 

I na 11. sjednici Općinskog vijeća u Radoboju sve su 
odluke donijete jednoglasno. 


ZA JAVNU RASVJETU 258.000 KUNA 


Za podmirenje troškova kao što su javna rasvjeta, održavanje 
nerazvrstanih prometnica, košnju trave i održavanje javnih 
zelenih površina, te čišćenje cesta u zimskim uvjetima Općina 
Radoboj godišnje treba oko 885.000 kuna. Prema važećim za- 
konima, sredstva za te namjene trebalo bi osigurati općinskim 
prirezima ili komunalnom naknadom. Kako radobojska općina 
nema uveden prirez, ove su se potrebe do sada uglavnom pod- 
mirivale iz ostalih prihoda. Kako se ukidaju brdsko planinska 
područja u koje spada i Općina Radoboj, znatno će se smanjiti 
sredstva proračuna. To pak znači da treba pronaći nove izvore 
prihoda ili se odreći nekih standarda koje smo do sada imali: 
ukinuti javnu rasvjetu, smanjiti čišćenje snijega, ne kositi travu uz 
prometnice i smanjiti izdatke za održavanje nerazvrstanih cesta. 
Općinski vijećnici opredijelili su se za drugo rješenje: povećanje 
komunalne naknade. Do sada se iz tog izvora osiguravalo oko 
120.000 kuna, a naredne bi se godine taj iznos trebao povećati na 
460.000 kuna, što znači da će se iz drugih izvora trebati osigurati 
još toliko kako bi se pokrili svi troškovi sadašnjih komunalnih 
djelatnosti, jer se samo za potrošnju struje godišnje plaća oko 


258.000 kuna. 


DONESENA ODLUKA O AGROTEHNIČKIM MJERAMA 
NA PODRUČJU OPĆINE JESENJE 


Na temelju Zakona o poljoprivrednom zemljištu RH Općinsko 
vijeće Općine Jesenje donijelo je 

Odluku o agrotehničkim mjerama i mjerama za uređivanje i 
održavanje poljoprivrednih rudina. 

Ovom Odlukom za područje Općine Jesenje propisuju 
se agrotehničke mjere propuštanjem kojih bi se nanijela šteta i 
onemogućila poljoprivredna proizvodnja, te mjere za uređivanje i 
održavanje poljoprivrednih rudina. 

DODJELA STIPENDIJA 


Popisivanje Ugovora za stipendije 


U dvorani domakultureu Gornjem Jesenju upriličeno 
je potpisivanje Ugovora za učeničke i studentske sti- 
pendije. Načelnik općine Ivan Maligec obraćajući se tim 
mladim ljudima nakratko se vratio unatrag nekoliko go- 
dina; Općina je za svako novorođeno dijete kao pripomoć 
roditeljima darovala 5.000,00 kuna, što će i ostati ali 
nećemo povećavati iznos za svako slijedeće novorođeno 
dijete, namjera je bila pomoći djeci, no u više slučajeva 
djeca su nažalost takvim vidom pomoći imala najmanje 
koristi. Iz tog razloga nastojali smo novac preusmjeriti, 
te kroz sufinanciranje; boravka djece u vrtićima, uvjeta za 
rad male škole, izvanastavnih aktivnosti u osnovnoj školi, 
sufinanciranje prijevoza srednjoškolaca u 50% iznosu ci- 
jene karte, i evo danas dodijelom stipendija, nastojimo 
roditeljima pomoći u vašem odgoju. Svjesni smo da je 
ulaganje u znanje, budućnost svake zajednice, nadamo 
se da ćete i vi nakon završenog obrazovanja sa stečenim 
znanjem doprinijeti razvoju naše Općine- završio je 
načelnik. Vladimir Kranjčec, zamjenik predsjednika 
općinskog Vijeća i član komisije za dodjelu stipendija u 
kratkom obraćanju pozvao je mlade da se više uključuju 
u društvena događanja na području općine. 

Kriteriji za dodjelu stipendija srednjoškolcima su na 
prvom mjestu uspjeh u školi, socijalni status, pojedinačni 
uspjesi na takmičenjima, a studentima je uvjet da su 
redovno upisani na fakultet i da imaju prebivalište na 
području Općine. 

Ugovore je potpisalo 10 srednjoškolaca koji će pri- 
mati mjesečnu stipendiju u iznosu od 300,00 kuna i 34 
studenta koji će primati stipendiju u iznosu od 500,00 
kuna mjesečno za što je u Proračunu Općine osiguran 


iznos od 200.000,00 kuna. 


U mjere je uključena zaštita tla od erozije ograničavanjem 
odnosno potpunom zabranom sječe dugogodišnjih nasada, zabrana 
odnosno obaveza uzgoja pojedinih vrsta bilja na određenom području 
kako bi se time spriječilo zasjenjivnje susjednih parcela te time 
onemogućilo ili otežalo poljoprivrednu proizvodnju. Sprečavanje 
zakorovljenosti, posebno suzbijanje ambrozije i drugih alegrenih bil- 
jaka, čišćenje kanala, suzbijanje biljnih bolesti i štetnika, korištenje 
i uništavanje biljnih otpadaka. Tim mjerama određuje se vlasnici- 
ma i ovlaštenicima poljoprivrednog zemljišta obaveza održavanja 
poljskih puteva koje koriste. Provođenje navedenih mjera nadzirat će 
poljoprivredni inspektor, za prekršitelje su određene novčane kazne, 
a cjelokupni tekst Odluke dostavljen je u sva domaćinstva. 


u 4 
GOSTI IZ NJEMAČKE 

Načelnik općine Jesenje Ivan Maligec u prosto- 
rijama Općine primio je delegaciju gospodarstvenika 
na čelu koje je bio dr. Gdinther Nufer. Dr. Nufer bio je 
dugogodišnji načelnik Bad Sockingena u Njemačkoj, ve- 
liki je prijatelj Općine Jesenje i rado viđen gost. Načelnik 
Maligec nakon pozdravnih riječi dobrodošlice goste je 
upoznao sa razvojem općine i planovima za budućnost. 
Dr. Nufer u čijoj je pratnji bio Stjepan Herceg, porijek- 
lom iz Jesenja, zanimao se kakvi su uvjeti razvoja ma- 
lih lokalnih sredina, razvoja gospodarstva, te način fi- 
nanciranja Općina. Kao dugogodišnji gradonačelnik, a 
i gospodarstvenik izrazio je zadovoljstvo postignutim, 
jer nakon što nekoliko godina nije bio u Jesenju vidni 
su znatni pomaci u razvoju. U sklopu posjeta dr. Nufer 
obišao je prostorije DVD-a G. Jesenje, kojemu je on, 
kao gradonačelnik, darovao vatrogasni kamion. Sa ak- 
tivnostima i novo nabavljenom opremom u DVD-u dr. 
Nufera upoznali su predsjednik DVD-a Mirko Buzina i 
zapovjednik Dragutin Kranjčec. 

Nakon službenog dijela druženje za goste pripremio 
je Ivan Šoštarić čijom je zaslugom dr. Nufer postao pri- 
jatelj Jesenja. 


PROBNO BUŠENJE 


Nakon izrađene Studije utjecaja na okoliš izgrad- 
nje Sustava obrane od poplava Đurmanca, Krapine i 
okolnih naselja nastavljene su potrebne radnje kako bi 
se prišlo realizaciji tog projekta. Uz izgradnju dviju re- 
tencijskih brana na području općine Đurmanec u susta- 
vu se predviđa u dogledno vrijeme izgraditi dvije brane 
na području općine Jesenje, točnije na vodotoku potoka 
Ravninščice. Ovih je dana izvršeno pokusno bušenje tla 
na Maloj Ravninščici, odnosno na mjestu predviđenom 
za izgradnju brane kako bi se moglo prići izradi nacrta za 
izgradnju brane. Kako smo uspjeli saznati od izvođača, 
na malim dubinama nalazi se tvrdo tlo u koje će biti uko- 
pana spomenuta brana. 


KUĆE ZA ODMOR= KLIJET ILDIO 


Upravni odjel Općine Radoboj tokom 2009. godine izvršio 
je mjerenje dijela kuća za odmor koje se nalaze na području naše 
Općine. Vlasnici izmjerenih objekata već su u 2009. godini dobili 
rješenja o porezu na kuće za odmor. Svi vlasnici kuća za odmor imali 
su mogućnost prijaviti svoje kuće za odmor, u našem slučaju to su 
najčešće klijeti, Upravnom odjelu Općine Radoboj do 31.ožujka 
2010. godine. Nažalost, iako je poziv za prijavu kuća za odmor, bio 
objavljen i u Radobojskom listu, i na oglasnim pločama na području 
naše Općine, tu svoju Zakonsku obvezu ispunio je vrlo mali broj 
naših mještana. Tokom ove godine izvršena je izmjera preostalih ob- 
jekata na području naše Općine, koji se temeljem Zakona o finan- 
ciranju jedinica lokalne i područne (regionalne) samouprave sma- 
traju kućama za odmor. Prema naprijed navedenom Zakonu pod 
kućom za odmor smatra se svaka zgrada ili dio zgrade ili stana koji 
se koristi povremeno ili sezonski. Kućom za odmor ne smatraju se 
gospodarske zgrade koje služe za smještaj poljoprivrednih strojeva, 
oruđa i drugog pribora. 

Općinsko vijeće Općine Radoboj donijelo je 28.prosinca 2005. 
godine Odluku o općinskim porezima, kojom je propisano da se 
porez na kuće za odmor plaća 10,00 kuna po jednom četvornom 
metru korisne površine kuće za odmor. 

Pod korisnom površinom ne smatra se podrumski dio kao i 
prostorije za smještaj poljoprivrednih strojeva. 

Prilikom izmjere,vodilo se računa da se u korisnu površinu 
uključi samo onaj dio kuće za odmor koji se kao takav i koristi. Iako se 
o tome već pisalo još jedanput moramo napomenuti da zakonodavac 
ne poznaje naziv ,KLIJET“.Svi objekti koji se koriste povremeno ili 
sezonski, pa makar samo dok špricate trsje , smatraju se kućama za 
odmor.Odlukom o izmjeni Odluke o općinskim porezima koju je 
donijelo Općinsko Vijeće Općine Radoboj na svojoj sjednici 28.ru- 
jna 2010. godine propisano je da se porez na kuće za odmor ne plaća 
na kuće za odmor čija je korisna površina manja od 12m2. Mole se 
vlasnici kuća za odmor da ispune svoju Zakonsku obvezu, odnosno 
da uplate porez na kuće za odmor prema priloženim uplatnicama 
koje su dobili zajedno sa Rješenjem, jer će Upravni odjel Općine 
Radoboj u protivnom biti prisiljen naplatu poreza izvršiti prisilnim 
putem, uz obračun kamata i troškova postupka. 

Još jedanput moramo napomenuti da naplata porez na kuće 
za odmor= klijeti nije samovoljna odluka Općinskog vijeća Općine 
Radoboj, ili Načelnika već njezina zakonska obveza koja je propisana 
Zakonom o financiranju jedinica lokalne i područne (regionalne) sa- 
mouprave kojeg je donio Sabor Republike Hrvatske. 


PEDESET GODINA U BRAKU 


Na blagdan Sv. Martina bračni par Katica i Slavko 
Herceg sa svoje troje djece, četvero unučadi brojnom rod- 
binom i susjedima proslavili su 50 obljetnicu zajedničkog 
života. Supružnici Herceg došli su na misu u župnu cr- 
kvu sv. Ivana Krstitelja gdje su prije točno 50 godina izre- 
kli svoje bračne zavjete, želeći u krugu svojih najmilijih 
obilježiti taj važan dan. Čestitajući im na dugogodišnjoj 
vjernosti i ljubavi , te njihovom doprinosu crkvi i zajed- 
nici, župnik Josip Krčmar darovao im je Bibliju. Dok su 
im U crkvi brojni čestitari zaželjeli još puno lijepih dana, 
pred crkvom ih je čekalo pravo iznenađenje. Slavku kao 
dugogodišnjem aktivnom članu DVD-a Gornje Jesenje 
došli su čestitati njegovi kolege. Iznenadili su ih odjeveni 
u svečane odore u ešalonu, uz zvuke sirene sa vatrogasnih 
vozila i prekrasan vatromet , te im na taj način zaželjeli 
još mnogo lijepih dana. Vidno uzbuđen Slavko kojem je 
vatrogastvo od mladih dana «u krvi» uskliknuo je «Io su 
moji vatreni dečki, hvala vam na tako lijepom iznenađe- 
nju!», te zajedno sa prisutnima uživao u dekoru koji su 
priredili vatrogasci. Za iznenađenje se pobrinuo i načel- 
nik Ivan Maligec koji je slavljenike pozvao u prostorije 
općine uručivši im skroman poklon. “Čast mi je ugostiti 
bračni par koji može biti uzor mladima kako njegovati 
obiteljske vrijednosti, međusobno poštovanje i razumije- 
vanje"istaknuo je u kratkom obraćanju načelnik Maligec. 

Zajedničko slavlje nastavljeno je u njihovu domu, 
nakon brojnih čestitara, Katica i Slavko zaplesali su i pri- 
sjetili se mladih dana. Bila je to ljubav na prvi pogled 
— prisjetila se Katica, a Slavko nadodao, -kad sam bil u 
vojsci dopisivali smo se često i tak se ljubav rasplamsala, a 
kad sam se vratil doma odmah sam ju zaprosil jer i drugi 
su je dečki htjeli. U početku smo živjeli skromno bio sam 
iz obitelji sa osmero sinova, a i Katica je bila iz siromašne 
obitelji, sve smo ovo stekli zajedničkim trudom i uzaja- 
mnom ljubavlju". Slavljenicima je priređena velika torta 
koju su sa radošću razrezali, a sve je trebalo dobro zaliti, 
ali naravno sa sokom jer Slavko nikad u životu nije pio 
alkohol! Da li je to jedan od recepata za uspješan i sretan 
brak neka prosude čitatelji. 


NEKIMA RADOST, NEKIMA BRIGA 


Pao je prvi ovogodišnji snijeg. I dok se djeca ,ai 
poneki odrasli raduju prvom snijegu, za većinu snijeg 
predstavlja problem.Zatrpane ceste, nema se kud parki- 
rati, neočišćeni prilazi do stambenih objekata, sve su to 
zimske radosti.A tako malo treba da ovakvih problema 
uopće ne bude.U današnje vrijeme kada se svi tako malo 
krećemo, a da ne govorimo o tome da ne vježbamo uop- 
će, pao nam je prvi snijeg. I kaj to ima bilo kakve vez z 
ičim? Ima i te kako ima.Da svako uzme lopatu i očisti 
snijeg ispred svog stambenog ili poslovnog objekta, da 
očisti prilazni put do svog stambenog objekta, ispunio bi 
svoju obavezu koja je propisana Odlukom o komunal- 
nom redu, izbjegao bi plaćanje kazne zbog neoćišćenog 

snijega, a da ne govorimo o povoljnom učinku na naše 
zdravlje.5 obzirom da je Općina ove godine asfaltirala 
nogostupe u cijeloj njihovoj dužini, zamislite kako bi bilo 
lijepo vidjeti stanovnike pojedinih naselja kako organizi- 
rano čiste snijeg sa nogostupa u svom naselju,a tek zami- 
slite kakva bi tek fešta poslije napornog rada mogla biti- 
spojili ste ugodno sa korisnim, družili ste se, razgibali, a 
na kraju i zagrijali uz kuhano vino. 

Ovo je samo prijedlog kako doživljaj snijega može 
biti lijep, a stvarnost je nažalost drugačija. 

Odlukom o komunalnom redu propisane su novča- 
ne kazne za one koji ne očiste snijeg i led ispred svo- 
ji stambenih objekata, a ista iznosi za fizičke osobe od 
100,00-2.000,00 kuna, a za pravne od 500,00-10.000,00 
kuna i to samo zato kaj niste očistili snijeg na nogostupu. 

Zato Vas pozivamo da ne date gušta komunalnom 
redaru da Vam naplati kaznu zbog neočišćenog snijega, 
izadite na snijeg, družite se i vratite se u dane kad Vam je 
snijeg bio samo radost i veselje. 


A snijeg i dalje pada!!! 
ZIMSKA SLUŽBA U JESENJU SPREMNA 


Općina Jesenje osigurala je dovoljne količine soli 
te je na određene “punktove" navožen kameni materijal 
(rizling) radi bržeg i efikasnijeg održavanja općinskih 
cesta u zimskim mjesecima. Završen je i natječaj kojim je 
izabran najpovoljniji ponuđač obrt “Katalenić", koji će u 
slijedeće četiri godine održavati ceste na području općine 
Jesenje. Može se reći da je zimska služba u Općini Jesenje 
u potpunosti spremna za nadolazeću zimu za koju nam 
prognostičari najavljuju da će biti hladna. Izvođač nam 
obećava da će ceste kao i svih proteklih godina biti do- 
bro održavane i prohodne bez obzira na ekstremne uvjete 
koji se javljaju tijekom zimskog perioda. 


(6 
RADOBOJSKI KUBURAŠI U VUKOVARU 


U okviru programa obilježavanja dana pada Vukovara, 
koji je održan 18. studenoga 2010. godine pod geslom 
«Vukovar-pobjednik jer je Žrtva», članovi «Radobojske ku- 
bure» imali su zapaženo mjesto. Uz članove kuburaških udruga 
«Grof Kulmer» iz Zaboka te «Okić», uključili su se u kolonu 
sjećanja i položili vijenac na Memorijalnom groblju žrtava iz 
Domovinskog rata. Inicijativu za odlazak u Vukovar dao je 
predsjednik udruge «Radobojske kubure» Janko Ranogajec, 
a članovi su je oduševljeno prihvatili. Zajedno sa članovima 
udruga «Grof Kulmer» i «Okić», propješačili su oko 5,5 ki- 
lometara od vukovarske bolnice do Memorijalnog groblja gdje 
su položili vijenac i zapalili svijeće. Valja naglasiti da je vijenac 
donirala Ljerka Broz iz Radoboja. 

Na povratku iz Vukovara radobojski kuburaši zaustavili 
su se u općini Jarmina, gdje već duže vrijeme dužnost načelnika 
obnaša Andrija Draganić, porijeklom iz Radoboja. Nakon 
srdačnog susreta, razmjene informacija, zakuske i druženja, 
radobojski kuburaši su uz nezaboravna sjećanja na grad heroj 
Vukovar krenuli prema Radoboju. Sretno su stigli i još uvi- 
jek prijateljima i znancima prenose utiske iz ravne Slavonije i 
grada Vukovara. 

(J. Ranogajec) 


POSTAVLJEN JOŠ JEDAN EKO OTOK 


Zahvaljući susretljivosti i razumijevanju bake Danice Macan 
iz Gorjana Sutinskih koja je Općini Radoboj ustupila dio zemljišta 
za postavljanje eko otoka, i mještani Gorjana Sutinskih dobili su 
mogućnost savjesnog raspolaganja sa otpadom. Eko otok koji 
je postavljen na Gorjanim osmi je na području naše Općine.Eko 
otok smješten je uz samu Rimsku cestu tako da će biti dostupan 
svima koji imaju razvijenu svijest o potrebi odvojenog sakupljanja 
otpada. Postavljanjem ovog eko otoka zaokružuje se cijelo područje 
naše Općine sa mogućnošću odvojenog sakupljanja otpada. Još 
jedino preostaje Šemnički Kraljevec, a da bi se eko otok postavio 
i u Kraljevcu potrebno je samo malo dobre volje i razumijevanja 
od samih mještana Šemničkog Kraljevca, da kao i baka Danica 
iz Gorjana vele ,Budu me po tome zapamtili“i ustupe dio svog 
zemljišta Općini za postavljanje eko otoka i u Kraljevcu. 

Prema dosadašnjim iskustvima vezanim za odvojeno saku- 
pljanje otpada moramo pohvaliti naše mještane na njihovoj ekološkoj 
svijesti, i pravilnom odvajanju otpada.Ali, naravno i dalje ima i onih 
koji svaku akciju za što ljepšom, čišćom i uređenijom Općinom nas- 
toje bojkotirati. Nadamo se da takvih ima sve manje i da će i sami 
uvidjeti korist i svrhu postavljanja eko otoka i odvojenog sakupljanja 
otpada. 

DOŠEL BU DOŠEL 


Došel bu došel sveti Martin. 

On ga bu krstil, ja ga bum pil, 
Kumek moj dragi daj se napij. 
Dugo nas ne bu daj se ga hžij. 


Na dan sv. Martina, 11. studenoga, kradljivci, kako se po 
običaju kaže,ukradu mošt i onima koji u bačvama imaju vinski 
sok preostaje da piju vino. Tradicija je da se taj dan na različite 
načine obilježava kao pretvaranje mošta u vino. Udruga vino- 
gradara i vinara « Radobojski pajdaši» i ove je godine za svoje 
članove organizirala svečanost krštenja mošta u vino. Susret 
je tradicionalno organiziran u Vatrogasnom domu Radoboj 
12. studenoga. Uz nazočnost šezdesetak vinogradara i vinara, 
«biškup» je uz pomoć svojih suradnika krstio mlado vino. 

Kao i obično, druženje je proteklo uz prigodni domjenak, 
mlado vino i domaće mužikaše. 

Ulogu «biškupa» ovaj je put preuzeo Robert Mikša, a 
pomagao mu je pajdaš Ivan Kuhta iz susjedne nam općine 
Mihovljan. 

Vinogradari inače imaju dosta prigovora na ovogodišnje 
vremenske uvjete koji nisu pogodovali stvaranju solidne os- 
nove za visoku kvalitetu vina. Na svoje su došli oni koji više 
vole kiselija vina jer, kako tvrde, bez njih nema dobrog gemišta. 
To međutim ne znači da radobojski vinogradari i vinari i ove 
godine nisu u svojim bačvama odnjegovali kvalitetnu vinsku 
kapljicu. 

Za vinogradare i vinare dobro je došla i informaci- 
ja o nabavi filtera za mutna vina, kojeg je nabavila Udruga 
zahvaljujući financijskoj pomoći nadležnih institucija odgovo- 
rnih za unapređenje vinogradarstva. ( vir) 

KRPANJE RUPA NA PROMETNICAMA 


Vremenski uvjeti, automobili, traktori, kamioni i druga prometna sredstva na cestama čine svoje. Oštećuju asfal- 
tni sloj i nastaju udarne rupe. Ove je jeseni posebno to vidljivo na Rimskoj cesti, koja vodi od središta Radoboja preko 
Gorjana do Očure. Tu je doprinos oštećenju dala i zapoćeta rekonstrukcija, koja je zbog neispunjavanja ugovorenih 
obaveza od strane državnih institucija stala i pitanje je kada će se nastaviti. No, da bi se stanje barem malo popravilo 
Općina se pobrinula da se saniraju najveća oštećenja i da se tako lakše prometuje i u zimskim uvjetima. 


PROSLAVA MARTINJA 


Proslava Martinja koju tradicionalno organizira Udruga vino- 
grada sv. Martin iz Jesenja održana je u Domu kulture u Gornjem 
Jesenju. Na početku je upriličena podjela diploma ocijenjenih vina 
prošlogodišnje berbe, a vrijedno je spomenuti da je od 47 ocijen- 
jenih uzoraka , 9 osvojilo zlato. Zlatnu medalju za svoja vina os- 
vojili su: Ivica Janžek- 2 zlatne medalje (mješano bijelo), Slavko 
Kovačec (muškat žuti), Ivan Maligec (miješano bijelo), Slavko 
Švaljek(miješano bijelo), Marijan Loinjak (sovinjon), Stjepan Vorih 
2 (rajnski rizling i mješano bijelo), Željko Polančec (muškat žuti), 
podijeljeno je 26 srebrnih medalja i 10 brončanih. Na završetku oku- 
pljenima se obratila gđa. Dunja Mežnarić, čestitala je na osvojenim 
odličjima, te napomenula da se udruga sv. Martin nalazi na samom 
vrhu u KZŽ, sa osvojenim zlatnim odličjima, računajući broj ocjen- 
jivanih uzoraka. Nakon podjele diploma dodijeljene su Zahvalnice 
zaslužnima; Kamenolomu Gorjak za novčanu potporu u tekućoj go- 
dini, vič. Stjepanu Vorihu koji učestvuje na svim svečanostima koje 
održava udruga, te OPG Ivana Janžeka; za najbolje održavani vino- 
grad, uspješno podrumarenje i predstavljanje udruge na sajmu vina 
u Zelini (2 srebrne medalje za miješano vino). Nakon podijeljenih 
Diploma i Zahvalnica slijedilo je krštenje mošta koje je su na vrlo 
slikovit način obavili članovi “Vinske akademije" iz Petrovskog. Za 
dobar štimung pobrinuli su se domaći dečki koji su zabavljali goste. 

NOVOSTI IZ OŠ SIDE KOŠUTIĆ RADOBOJ 


Ove stranice priprema, uređuje i 


lektorira OŠ Side Košutić Radoboj 


AKTIVNOSTI NAŠE ŠKOLE U STUDENOM 


Nakon različitih aktivnosti vezanih uz Dane otvorenih 
vrata škole u listopadu, studeni je također bio zanimljiv za uče- 
nike. Održavale su se radionice, obilježavali značajni datumi i 
obljetnice. Kako bi škola nastavila njegovati partnerski odnos 
s roditeljima, i oni su se mogli uključiti u neke od radionica. 

Učenici 2.a razreda sa svojom učiteljicom Dragicom 
Pospiš održali su kreativne radionice na satovima likovne kul- 
ture. Zajedno s roditeljima, učenici su izrađivali zdjelice iz gli- 
namola u koje će se posijati pšenica i prodavati u crkvi za Božić. 
Prilozi od prodaje će se iskoristiti za školski projekt Škole za 
Afriku, a dio za izlet. Nakon radionica nisu izostali zadovolj- 
ni osmijesi djece i roditelja kad je i zadnja zdjelica oslikana. 
Sijanje pšenice će obaviti sami učenici na blagdan sv. Lucije. 

16. studenog obilježen je Međunarodni dan tolerancije. 
Prigodne radionice osmislile su defektologinja i pedagoginja. 
Defektologinja je obišla učenike u Područnom odjelu Jazvine, 


te ih uputila u svijet tolerancije i uvažavanja tuđeg mišljenja. 
S učenicima razredne nastave u matičnoj školi i Područnom 
odjelu Šemnica Gornja, radionice je provela pedagoginja. 
Djeca su osvijestila da je raznolikost ljudsko bogatstvo, te da 
učeći o drugima postajemo tolerantniji prema onome što je 
različito. Predmetna nastava obilježila ja ovaj dan na satovima 
sa svojim razrednicima. Naučili su da trebaju poštivati tuđe na- 
vike i vjerovanja i tako izgrađivati povjerenje i zajedništvo. 

Učenici predmetne nastave prisjetili su se Vukovara- 
grada heroja, te dostojanstveno obilježili 18. studeni — Dan 
sjećanja na Vukovar. Za vrijeme velikog odmora prikazana je 
prezentacija o Vukovaru koju su izradile učenice 7.b razreda 
pod vodstvom učiteljice Magdalene Mišak, a nastao je i prigo- 
dan plakat posvećen stradanju Vukovara. 

Kreativnosti u studenom zaokružene su radionicom uče- 
nika 8.a i 8.b razreda i njihovih roditelja. Radionicu izrade bo- 
žićnih ukrasa vodila je gđa Marija Šalković koja je za tu prigo- 
du pripremila eko materijale poput mahovine, grančica i sla- 
me. Na početku susreta učenici su roditeljima pripremili malu 
božićnu priredbu, a zatim su zajedno izrađivali čestitke, nakit, 
adventske vjenčiće i božićne ukrase. Prodajom ukrasa nasta- 
lih na radionici sudjelovat će se u projektu Škole za Afriku, a 
dio sredstava će se iskoristiti za maturalno putovanje učenika. 
Ostalim nakitom uljepšat će se prostor škole. 

Jasenka Marmilić 


U SVIJETU UMJETNOSTI | KNJIGA 


Povodom Mjeseca hrvatske knjige, učenici predmetne nastave 
posjetili su 12. studenog Muzej suvremene umjetnosti u Zagrebu i 
Interliber — međunarodni sajam knjiga. 

Po dolasku u Zagreb, najprije smo posjetili Muzej u kojem smo 
vidjeli radove suvremenih umjetnika. Učenicima je najzanimljivija 
bila izložba radova koji pokretom stvaraju iluzije u našem oku (tzv. 
op-art i kinetička umjetnost). Nakon razgleda, hrabriji učenici su se 
spustili niz tobogan koji je zapravo umjetničko djelo, ali i najveća 
atrakcija muzeja. 

Napustivši muzej na tako neobičan način, odšetali smo do 
obližnjeg Velesajma na kojem se održavao Interliber — međunarodni 
sajam knjiga. Ušavši u svijet knjiga, obilazili smo izložbene štandove 
raznih izdavača i vidjeli puno zanimljivih knjiga. Bilo je tu slikovnica 
za najmlađe, raznih priručnika, romana, kuharica, enciklopedija, pa 
čak i didaktičkih igara. Učenici su kupnjom knjiga sudjelovali u hu- 
manitarnim akcijama, pomogli siromašnima i ujedno obogatili svoje 
male kućne knjižnice. Na povratku kući neki učenici su zaspali u 
udobnim sjedalima autobusa, dok su se drugi zabavljali igrajući igre, 
pjevajući i izmjenjujući dojmove. 

Nadamo se da ćemo i sljedeće godine na sličan način obilježiti 


Božić je dom 
radosti i veselja, 
ljubavi, sreće i 
najljepših želja. 
Na taj dan 

Isus se rodio, 

sreću i veselje 

na zemlju je donio. 


Isusov rođendan 
slavimo svi, 
jedni drugima sve 
najbolje želimo mi. 
Danijel Biškup, 8.b 


Mjesec hrvatske knjige. Maja Cerovečki i Tea Tušek, 7.b 
Božić Srečen Božič 
Zima. H cirkve svetoj 
Pahuljice bijele. puk se veseli. 
Božić je. Radosnim srcem 
Ana Marija Kiseljak, 8.b pred jaslicam moli. 
Duša sak: 
Bic uša saka 


Isusu se raduje, 
otec, mati i deca, 
sa rodbina tu je. 


I moja duša božjem 
detetu se veseli, 
sakom človeku 
srečen Božič želi. 
Mihaela Tušek, 8.a 
Božić 
Božić je veliki dan, 
radošću obasjan. 
Veselite se ljudi svi, 
jer u božićnoj noći 
bit ćete darivani. 
Najljepše darove 
dobit ćete vi, 
ljubav, sreću i zdravlje, 
željeli ste svi. 
Emilija Cerovečki, 8.b 

IZ OŠ JESENJE. 


SASTANAK RAVNATELJA OŠ KRAPINSKO- ZAGORSKE 


ŽUPANIJE 

OŠ Gornje Jesenje je 4.11.2010. bila domaćin Stručnog 
aktiva ravnatelja osnovnih škola Krapinsko- zagorske županije. 
Sastanku su prisustvovali i gosp. Siniša Hajdaš Dončić,župan 
KZŽ, gđa.Sonja Borovčak, zamjenica župana za društvene 
djelatnosti, te gosp.Ivan Lamot, pročelnik Upravnog odjela za 
obrazovanje, kulturu, šport i tehničku kulturu. Na stručnom 
vijeću ravnatelja prezentirane su informacije o decentralizira- 
nim sredstvima, njihovoj realizaciji za 2010. te planiranju istih 
u 2011. godini. Govorilo se o nastavku Projekta energetske 
učinkovitosti u osnovnim školama u 2011. godini .Tijekom 
posjeta školi , župan Siniša Hajdaš Dončić sa suradnicima 
je razgledao prostore škole i novosagrađene školske šport- 


ske dvorane, čije se otvaranje očekuje u vrlo skoro vrijeme. 
Erika Tušek Vrhovec 


AKCIJA OBITELISKOG CENTRA 


»Živim život bez nasilja ,je akcija koju su pokrenuli 
Obiteljski centar i MUP. U toj akciji sudjelovali su učenici os- 
novnih i srednjih škola.Učenice sedmog i šestog razreda OŠ 
Gornje Jesenje imali su likovne radionice, na kojima su crtali, 
slikali i lijepili na odabranu temu. 

Rad učenica 7.razreda Ivane Halužan i Leonarde Cvrtila 
dijelio je drugo i treće mjesto. 

Učenice su na svečanoj dodjeli nagrada koja se održala 
24.11.2010.godine u prostoru sportske dvorane Srednje škole 
u Krapini primile priznanja i prigodne poklone.Nakon podjele 
priznanja održala se prijateljska utakmica između ekipe ženskog 
nogometnog kluba Pregrada i policijskih službenika.Nastupio je 
zbor Srednje škole Krapina, KUD Jesenje, Rajko Suhodolčan, 
Vid Balog i pjevačka skupina Kavaliri.Svi likovni radovi izloženi 
su u Srednjoj školi Krapina.Ova akcija održana je kako bi se 
spriječilo nasilje u obitelji i među djecom u školama,a OŠ Gornje 
Jesenje hrabro je iskazala svoj stav prema zadanoj temi. 

Ana Kranjčec 


MARTINSTAG- MARTINJE 


I ove godine u OŠ Gornje Jesenje obilježili smo 
Martinje. U Njemačkoj je to za svu djecu vrlo značajan 
dan. S 11. studenim započinje adventsko vrijeme, a to je 
i službeni početak karnevala. 

Sveti Martin je prema legendi s prosjakom podijelio 
svoj plašt. U znak sjećanja na velikodušnog jahača, kao 
simbol ljubavi prema bližnjem, djeca u cijeloj Njemačkoj 
u predvečerje kreću u povorku s laternama. Povorku 
predvodi jahač odjeven u rimskog legionara. Nakon po- 
vorke djeca obilaze kuće i pjevaju martinjske pjesme, a za 
to se nagrađuju slatkišima i mandarinama. 

U našoj školi su učenici 3. razreda izradili laterne 
koje su oslikali raznim jesenjskim motivima. Njihove 
radove izložili smo u holu škole. Učenici 3. i 4. razre- 
da otpjevali su u holu škole pjesme ,Ich geh mit meiner 
Laterne“ i ,Laterne, Laterne“ , te su za nagradu dobili 


bombone. 
Alexandra Krklec 


"e 
MISA ZAHVALNICA 


Prvu nedjelju u mjesecu studenom u Župnoj crkvi 
sv. Ivana Krstitelja u G. Jesenju služena je misa zahval- 
nica za plodove zemlje koje smo primili ove godine. Ovo 
misno slavlje uveličali su i članovi naših udruga; DVD-a, 
AKUD-a, lovačkog društva Kuna koji su na misno slav- 
lje stigli u svojim svečanim odorama, ostalih udruga, te 
lijepim brojem vjernika iz domaće pa i susjednih župa. 
Misno slavlje predvodio je gvardijan samostana u Krapini 
Petar Antun Kinderić ,a koncelebrirali su mu vič. Stjepan 
Vorih, župnik iz Vrbna dekan Bednjanskog dekanata, te 
domaći župnik pater Josip Krčmar. 

U propovijedi je fra Kinderić pozvao vjernike da 
se zahvale Bogu na svemu što nam daruje, na obitelji, 
bližnjima i ovim darovima zemlje koje danas prinosimo 
na oltar, te svemu što posjedujemo. Podsjetio nas je i kako 
je važno biti spreman darivati, biti dobrostiv, biti milosr- 
dan prema drugima i imati razumijevanja za njih. Darove 
na oltar uz prigodni recital prinijeli su prvopričesnici, 
prinoseći na dar: križ, žito, grožđe, med, ulje, kruh, vino, 
cvijeće i ostale plodove zemlje. Sve su to prinijeli na oltar 
kojega je za ovu prigodu jesenskim plodovima prekrasno 
uredila obitelj Galović. 

Na kraju misnog slavlja domaći župnik Josip zah- 
valio je predvoditeljima misnog slavlja svima koji su na 
njemu sudjelovali ,te dragome Bogu u čije smo ime ovdje 
okupljeni, te pozvao sve prisutne na druženje uz kolače 
koje su pripremile vrijedne domaćice, te vino koje su za tu 
prigodu darovali članovi udruge vinogradara sv. Martin. 


JESENSKI DRVOSJEĆE NAJBOLJI 


U organizaciji Hrvatskog Saveza udruga privatnih 
šumovlasnika i ove je godine po drugi put u sklopu gospodarskog 
sajma u Križevcima održano natjecanje privatnih šumovlasnika u 
Republici Hrvatskoj. Natjecanje je organizirano kako bi se potaknu- 
lo privatne šumoposjednike da se okušaju i potvrde svoju brzinu i 
umjeće u disciplinama; obaranje stabla na balon, prepiljivanje oblica 
ručnom pilom, brzinsko zabijanje čavla u tvrdo drvo te poteza- 
nje užeta. Na natjecanju je sudjelovalo 12 Udruga među kojima je 
sudjelovala ekipa udruge privatnih šumovlasnika «Jela» iz Jesenja. 
Na kraju natjecanja ekipe “Husto" iz Bednje i “Jela? iz Jesenja imale 
su isti broj bodova te je o pobjedniku odlučivala tipična šumarska 
disciplina; obaranje debla na balon. U obaranju debla Stjepan 
Kovačec predsjednik udruge “Jela? Stjepan Kovačec po drugi put 
obara deblo na balon i tako donosi pobjedu svojoj udruzi i vrijednu 
nagradu električni kalač drva. Prošlogodišnjim osvajanjem drugog, a 
ove godine prvog mjesta udruga “Jela" iz Jesenja je vodeća udruga u 
šumarskim disciplinama na nivou cijele Hrvatske. 

PODRUŽNICA HRVATSKE NARODNE 
STRANKE RADOBOJ ODRŽALA JE U SUBOTU 
20. STUDENOGA GODIŠNJU IZVJEŠTAJNU 
SKUPŠTINU 


ZA PRIMJER OSTALIMA 


Više od sedamdesetak članova HNS-a iz općine Radoboj u 
subotu 20. studenoga okupilo se u Vatrogasnom domu u Radoboju 
i sudjelovalo u radu redovite godišnje izborne skupštine. Uz njih 
prisutni su bili i predstavnici ostalih političkih stranka: u ime 
HSS-a Josip Potočki, a u ime umirovljenika Zvonko Pavrlišak. Od 
stranačkih suradnika tu se našao veći broj članova predsjedništva 
županijske organizacije HNS-a te predstavnika iz susjednih općina. 

Podnoseći izvještaj o jednogodišnjem radu predsjednik ra- 
dobojske podružnice HNS-a, Robert Mikša između ostalog naglasio 
je angažiranost članstva prilikom provođenja predsjedničkih izbora, 
istaknuvši da je kandidatkinja HNS-a za predsjednicu države, Vesna 
Pusić u prvom krugu izbora u Radoboju dobila najviše glasova od 
svih ostalih gradova i općina Krapinsko-zagorske županije. Početkom 
2010. godine obavljena je revizija članstva i prema sadašnjoj eviden- 
ciji HNS u općini Radoboj ima 205 članova. Program aktivnosti 
Podružnice HNS-a u općini Radoboj provodio se kroz donošenje 
odluka na sjednicama Općinskog vijeća i kroz aktivnost općinskog 
načelnika Anđelka Topolovca. 

Govoreći o tome općinski je načelnik prisutne članove 
upoznao s teškoćama do kojih dolazi uslijed recesije i nepoštivanja 
realizacije dogovorenog od strane državnih institucija. Naglasio je 
tako činjenicu da je Općina još prije dvije godine s nadležnima iz 
države potpisala ugovor o financiranju rekonstrukcije Rimske ceste, 
ali od realizacije nije bilo ništa. Općina je s državnim institucijama 
potpisala ugovore o financiranju pojednih projekata na području 
Radoboja u ukupnom iznosu od 4 milijuna kuna, a ostvareno je 
svega 280.000 kuna. No u okviru svojih sredstava Općina financira 
adaptaciju stare školske zgrade za što je do sada utrošeno 700.000 


kuna, a do kraja godine uložit će se još 500.000 kuna. Asfaltirani su 
nogostupi uz prometnice, uređuje se groblje i stvara nova evidencija 
grobnih mjesta, popravljaju se u okviru mogućnosti lokalne promet- 
nice, sufinancira se prijevoz učenika u srednje škole i obavljaju ostali 
svakodnevni poslovi. 

Anđelko Topolovec, općinski načelnik u Radoboju, naglasio 
je i dobru suradnju s općinskim vijećnicima bez obzira iz koje su 
političke stranke. Takva atmosfera također je doprinijela ostvarivan- 
ju zapaženih rezultata u ovim teškim uvjetima. 

Ispred Županijske organizacije HNS-a Krapinsko-zagorske 
županije radobojskim je haenesovcima čestitao Jasmin Krizmanić, 
naglasivši da radobojska podružnica može služiti kao primjer os- 
talim sredinama. Govorio je i o tome koliko je Županija pomo- 
gla pri realizaciji projekata na području radobojske općine. Tako 
je samo Županijska uprava za ceste financirala polaganje oko 

100.000 kvadratnih metara asfalta na nogostupe, školska igrališta i 
parkirališta. 

U narednom razdoblju podružnica HNS-a Radoboj zalagat će 
se za dovršenje započetih akcija, a kao jedan od najznačajnijih ciljeva 
bit će dogradnja škole i izgradnja prostora za dječji vrtiću Radoboju. 
(vir) 


Zaslugom promicatelja zagorske glazbe Radija Kaj i udruge 
Kajscena već niz godina u Hrvatskom se zagorju rađaju mnoge nove 
popevke i afirmiraju mnogi mladi izvođači iz cijelog kajkavskog po- 
dručja. Sve je to utjecalo i na mladu ANU PAVLEKOVIĆ iz Jazvina 
pred kojom je izdavanje prvog albuma sa 10 pjesama. Ljubav pre- 
ma pjevanju, posebno prema zagorskim popevkama naslijedila je od 
svog oca Borisa, koji joj u svemu pruža veliku podršku. 

Ana je rođena 2000. godine i po svemu sudeći najmlađa je 
pjevačica u Krapinsko-zagorskoj županiji koja će imati vlastiti no- 
sač zvuka. Dosad je nastupala širom sjeverozapadne Hrvatske i u 
Sloveniji, a posebno se rado sjeća nastupa na Vnučekovoj popevki 
u Radoboju, Dječjem festivalu mali MEF u Čakovcu, Prvom gla- 
su Zagorja u Svetom Križu Začretju, te na festivalu Mladi pjeva- 
ju u Zagrebu. Na CD-u Ane Pavleković nalazi se 10 pjesama koje 
su skladane za njezin uzrast, a uz Anu na CD-u pjevaju kao gosti 
Martina i Krunoslav Jazbec, te poznati «radobojski dejčec» Filip 
Mikša. 

Kao urednik izdanja potpisuje se Ivan Benc, a uz mnoge koji 
su pomogli u izdavanju prvog CD-a su i poznata imena: ton majstor 
Josip Pokupec, ing. Davor Totović i Dario Šimek. 

Ana zahvaljuje svima koji su joj pomogli u realizaciji ovog no- 
sača zvuka, posebno prijateljima iz Jazvina i Radoboja i nada se da 
će predstojeće božićne i novogodišnje blagdane veliki broj vršnjaka 
i vršnjakinja imati njezin album i uživati u snimljenim pjesmama. 


(B.P.) 

Iako u jednom trenutku to nije tako izgledalo jer su nogometaši Radoboja bili na čelu I. ŽNL, jesenski su dio 
natjecanja završili na osmom mjestu. Na kraju prvog dijela natjecanja uslijedili su slabiji rezultati posebno nakon 
poraza na svojem terenu od jesenskog prvaka Mladosti iz Zaboka. Juniori su peti, a pioniri šesti. 

Prva je momčad od ukupno odigranih 13 utakmica ostvarila po šest pobjeda i poraza, a jednom je igrala 
neriješeno. Najveći poraz radobojski su nogometaši doživjeli u predzadnjem jesenskom kolu kada su sa čak 6:0 
poraženi od Zagorca u Velikom Irgovišću. Evo tablica nakon završetka prvog dijela natjecanja: 


PRVA ŽNL SENIORI 

1. MLADOST (Z) (1319 14.3 | 3413 28 

2. RUDAR (D) 130.7. 4-2. 18417 125 

3 RUDAR (M) 13 | 8 1114 | 31:16 | 25 

4. OROSLAVJE 13 | 7 1412 | 28:16 | 25 

5. OŠTRC 13, 7 [21 4 | 25:20 | 23 

6. ZAGOREC (VT) | 13, 6 [1/6 3027 19 

7. INKOP 13 | 51414. 1919 | 19 

8. RADOBOJ 13 | 6 1116. 1720 (19 

9, STRAŽA i 503.15 2128 10 

10. IVANČICA 13, 4 [2 7 | 21:4 | 14 

11. JEDINSTVO 13 | 4 1217 11725 | 14 

12. KLANJEC 13 | 31317 2232 [12 

13. STUBICA 13 [| 3131 7 | 1426 | 12 

14. OMLADINAC 1/13 1 (14111 13:42 | 4 

PRVA ŽNL JUNIORI 

1. OŠTRC 12 (101/111306 |31 

2. JEDINSTVO 121921. 3710 | 29 

3. PREGRADA 12 1 7 131,2 (3215 | 24. DRUGA ŽNL ML. PIONIRI 

4. STUBICA 12 (7 11142916 | 22 1. RUDAR (M) 7170/0343 | 21 
5.RADOBOJ 12/7 10] 5 | 46:21 | 21 2. OMLADINAC 715111, 31:10 | 16 
6. KLANJEC 12S (0,7 16:24, 15 3. RADOBOJ 7 4121. 28:18 14 
7.MLADOST(Z) | 12 | 4 12 | 6 (| 2525 | 14 | (4ZAGOREC(VT) | 7131014 1218. 9 

8. VATROGASAC 12441216. 2541_ 14 5. GAJ ZORU 11d519. [8 

9. MLADOST(MB) 12 | 4 111,7 24:40. | 13 6. RUDAR (D) 7 g 0-51. 6220 6 

10. RUDAR (M) 12408 18:30 | 12 7. STRAŽA zi 1 16, 427 4 

11. OMLADINAC 12 3 3 6 26:41 12 8.M.GUBEC S 1 1-6 1 10:25 3 

12. o 12,3 2.7 ,2040 (11 PRVA ŽNL VETERANI 

13. MILENGRAD (12.2 [119] 1938 | 7 

AA ZA PIONIDI 1. ZAGOREC 12 (12 0/0] 444. 36 
A OREL zari ou 2. VATROGASAC 12191310] 338 30 
2. KLANJEC Bla o 204 [28 3. MLADOST (Z) 129.112] 2915 28 
3.RUDAR (M) NENE NE A TII 4. STUBICA 13 PG KVARI 2747 128 
4 STUBICA arak ae va; 5.H.ZAGORJE 1316 (41312920 [22 
5. OŠTRC 1 [7 11[4 [2324 [22 | (S-RADOBOJ 136.2 53332 20 
6. RADOBOJ 1 16 101613328 [18 7. STRAŽA 121 4 141411927 16 
7.MLADOST (MB) | 125 1/6 [4028 [16 8 MLADOST(MB) | 13 | 4 |2 7 | 25:27 [14 
8. JEDINSTVO 12 15 [11612022 16. |ZJEDINSTVO 13. 4 |211.|. 1624 [1% 
9, OROSLAVJE 12. [4 [11/7 [21:24 [13 | (10.KLANJEC 13 | 3 | 4 | 6 | 22:23 | 13 
10. MLADOST (Z) [12 [3 1316 (1221 [12 | /1LPREGRADA 19 (18 [21:8 [.16:24 11 
11. PREGRADA 1213 12 1[ 7 [1434 111 12. OROSLAVJE 13.| | 2121 1731 1:8 

12. IVANČICA 1242 111,9 (1940 | 7 13. TONDACH 13. 2/12 [2] 16:86 

13. MILENGRAD (12 (01/01/12 2111 14.M.GUBEC 1311111] 10:48 

STJEPAN TOPOLOVEC 
(1923.-1980.) 


Blagdan sv. Barbare, 
zaštitnice rudara, prigoda 
je da se u ovoj rubrici pris- 
jetimo barem jednog od 
radobojskih sinova, koji 
su svoj radni vijek proveli 
pod zemljom kao rudari. 
Među stotinama radobo- 
jskih rudara trojica su u 
svom radnom vijeku obav- 
ljala i dužnost direktora 
pojedinih  ugljenokopa. 
Bili su to u razdoblju na- 
kon drugog svjetskog rata: 
Ivan Malogorski, Ivan 
Turčec i Stjepan Topolovec. Radoboj je u tom razdoblju dao 
i dva rudarska inženjera: Ivana Severa i Stjepana Novačkog, 
a brojni su primjeri radobojskih muževa koji su završili sred- 
nje i više rudarske škole te su radili kao vođe smjena, rudarski 
nadzornici ili na drugim odgovornim mjestima u rudnicima ili 
kao bušači širom svijeta. Danas ćemo napisati nešto o jednom 
od rudara-direktora poniklih na ovim našim prostorima. 

STJEPAN TOPOLOVEC rođen je u Radobojskim 
bregima 1923. godine, gdje je kao i mnogi njegovi vršnjaci 
proveo djetinjstvo u kojem je bilo više siromaštva i neimaštine 
nego lijepih dana. Vrlo mlad morao je potražiti zaposlenje, a 
ono je u to vrijeme bilo jedino moguće u radobojskom uglje- 
nokopu «Mirna». Kao rudar dočekao je početak drugog sv- 
jetskog rata. U svojoj dvadesetoj godini odlazi u partizane, 
a 1944. godine u Zagorskom partizanskom odredu obavlja 
dužnost komandira odjeljenja. Nakon završetka rata ponovno 
se zapošljava u radobojskom ugljenokopu, ali taj rudnik us- 
koro prestaje s radom i valjalo je potražiti novo zaposlenje. 
Godine su prolazile, a sposobnost i znanje Stjepana Topolovca 
dolazili su sve više do izražaja. Postavljen je za direktora u 
Krapinskom ugljenokopu. Kao najodgovorniji čovjek predlaže 
i provodi planove proširenja djelatnosti. Otvaraju se ugljeno- 
kopi u Putkovcu i Doliću, a zatvara se stari rov u Krapinskom 
Strahinju. Ugljenokop preuzima u njegovo vrijeme i kame- 
nolom, gdje također određeni broj ljudi nalazi posao. Kako bi 
omogućio što bolje uvjete za svoje rudare, kupuje prvi autobus 
na području tadašnje općine Krapina za prijevoz rudara do 
radnog mjesta; prije svega s područja Radoboja do Krapine i 
Putkovca. Uz prijevoz rudara postepeno uvodi i prijevoz os- 
talih radnika i može se slobodno tvrditi da je to bio početak 
organiziranog autobusnog prijevoza putnika na području 
tadašnje općine Krapina. 

Rudarski život je težak, mnogi kažu, kruh sa devet kora. 
Znajući to, Stjepan Topolovec za svoje rudare kod rova u 
Putkovcu daje izgraditi za ono vrijeme modernu prostoriju za 
presvlačenje i tuširanje nakon odrađene smjene pod zemljom. 

Iako je bio direktor rudnika, nisu bili rijetki dani kada je 
obuo čizme, stavio na glavu rudarski šljem i krenuo u rov da 
razgovara s ljudima, da vidi što ih muči i kako obavljaju svoje 
radne zadatke. 


Autor ovih redaka i sam rudar godinu dana u Krapinskim 
ugljenokopima imao je priliku u više navrata s direktorom 
Topolovcem krenuti više stotina metara pod zemlju. Jednom 
prilikom u Putkovcu je nakon bušenja prodrla u rov velika 
količina vode. Saznavši za to direktor Topolovec došao je po 
mene jer je trebalo instalirati još jednu pumpu kako voda ne bi 
potopila dijelove rudnika. Krenuli smo negdje oko pola noći 
u Putkovec gdje je trebalo teško postrojenje najprije trans- 
portirati na mjesto prodora vode, a zatim priključiti odvodne 
cijevi i sve priključiti na struju. Uz nas koji smo bili zaduženi 
za takve radove direktor je shvativši situaciju sve vrijeme bio 
u Putkovcu. Sve je dobro završilo, voda je ispumpana, rov je 
spašen, a doprinos tome dao je i direktor. Nakon obavljena 
posla direktor Topolovec nas je automobilom vratio našim 
kućama, a nije nas ostavio da se snalazimo kako znamo. 

Uz obavljanje dužnosti direktora Krapinskih ugljenoko- 
pa, Stjepan Topolovec je bio aktivan i u tadašnjem društveno- 
političkom životu. U više je navrata bio odbornik u ondašnjoj 
općini Krapina, a za svoj je rad primio brojna društvena 
priznanja. Težak rudarski život od ranog djetinstva, ratna 
stradanja i neumoran rad na svim područjima, utjecali su na 
zdravlje Stjepana Topolovca, pa prije vremena mora otići u 
mirovinu. Teški životni uvjeti i bolest učinili su svoje. Umro je 
24. prosinca 1980. godine. 

Ovaj kratki prikaz života i rada samo jednog od više sto- 
tina radobojskih rudara neka bude naš mali doprinos nasto- 
janjima da se ne zaboravi rudarska tradicija radobojskog kraja, 
koja se eto skromno njeguje još jedino uz blagdan sv. Barbare. 

(vir) 


PONEKAD SE VOZIO U AUTOMOBILU 


Poštovano uredništvo, obraćam vam se u vezi rubrike 
«Prohujala vremena na radobojskom području». Ja sam 
Ivan Turčec. Živim u Kanadi i htio bih vam dati malu 
ispravku u vezi članka o dr. Petru Rihtaru koji je mnogo 
godina surađivao s mojim ocem Andrijom Turčecom iz 
Radoboja. Ja se sjećam kao mali dečec kako je dr. Rihtar 
dolazio kod mojeg oca i uvijek mi je znao nešto reći i 
pogladiti me po ramenu, nasmijati mi se i tako me raz- 
veseliti. Iako u dječjoj dobi, pretpostavljao sam da vode 
neke političke razgovore, pa sam znao otići iz sobe igrati 
se sa djecom iz susjedstva. 

Zašto vam se javljam? Htio bih ispraviti jedan navod 
koji se odnosi na tvrdnju da dr. Petar Rihtar nije nikada 
imao osobni auto i da nije koristio državni, iako je na to 
imao pravo. Ja se, naime sjećam da je u nekoliko navrata 
Petar Rihtar došao k nama i rekao da ga na cesti kod 
mlina čeka šofer s autom i pozvao mog oca da se s njima 
malo provoza. Po povratku, moj je otac iznosio jako lij- 
epe dojmove o tome gdje su bili i kako se vozio u autu, 
što je u to vrijeme među nama izazivalo zavist jer se ni- 
kada nismo do tada vozili u automobilu. To međutim ne 
znači da nisam oduševljen vašim člankom, jer mi je jako 
drago da ste konačno nešto napisali o pravom čovjeku 
koji zaslužuje da mu se podigne spomenik u rodnom 


Radoboju. (Ivan Turčec, Kanada) 


